Arolwg i Lawryddion 2023

–

Shw’mai!

Bydden ni’n hoffi eich help i gael gwell syniad o sut mae llawryddion yng Nghymru’n dod ymlaen. Bydd hyn yn ein galluogi i ffocysu ar y ffordd orau o roi help i’n gilydd: llawryddion yn cefnogi llawryddion.

Gofynnwn i chi fod mor onest ag sy’n bosib – cedwir eich ymatebion yn gwbl ddienw.

–

Adran 1: Eich gyrfa lawrydd

Yn yr adran hon byddwn yn gofyn beth rydych chi’n ei wneud fel gweithiwr llawrydd. Mae’r hyn ry’n ni’n ei wneud ar draws y sector celfyddydol yn amrywio’n fawr iawn, felly ry’n ni’n ceisio cael gafael ar gymaint o ddata ag y gallwn ynghylch beth ry’ch chi’n ei wneud, a sut mae pethau’n mynd i chi. Bydd hyn yn ein helpu i ddod i’ch adnabod rywfaint yn well.

Mae rhai o’r cwestiynau’n ymwneud ag arian, ac ry’n ni’n sylweddoli bod hyn yn gallu bod yn bwnc sensitif. Atebwch dim ond y cwestiynau hynny ry’ch chi’n gyfforddus gyda nhw, ond gorau po fwyaf y gallwch ei ddweud er mwyn i ni roi o’n gorau i helpu a chefnogi llawryddion yng Nghymru wrth symud ymlaen.

–

1) Beth yw eich prif waith fel person llawrydd?

Hoffem wybod beth yw eich dewis chi o deitl eich swydd – rhywbeth byr a bachog (e.e. coreograffydd, artist gweledol, actor llais). Gofynnwn i chi beidio â defnyddio mwy na dau air.

Os ydych chi’n gwneud mwy nag un math o waith fel person llawrydd, dywedwch wrthym am yr hyn ry’ch chi’n ei wneud y rhan fwyaf o’r amser.

–

2) Ym mha sector/au celfyddydol ydych chi’n gwneud y rhan fwyaf o’r gwaith llawrydd ynddo/ynddynt? Gallwch ddewis mwy nag un.

1. Hysbysebu a marchnata
2. Pensaernïaeth
3. Crefftau
4. Dylunio
5. Ffilm, teledu, fideo, radio a ffotograffiaeth
6. TG, meddalwedd, gemau fideo a gwasanaethau cyfrifiadurol
7. Amgueddfeydd, orielau, treftadaeth a llyfrgelloedd
8. Cerddoriaeth neu’r celfyddydau perfformio
9. Cyhoeddi
10. Y celfyddydau gweledol
11. Arall

–

3) Beth yw eich statws cyflogaeth?

1. Hunan-gyflogedig
2. Cyflogai (PAYE)
3. Y ddau uchod
4. Arall

–

4) Ers pryd ry’ch chi wedi bod yn gweithio’n llawrydd yn y sector celfyddydol?

1. 2 flynedd neu lai
2. 2–5 mlynedd
3. 5–10 mlynedd
4. 10+ mlynedd

–

5) Ymhle mae eich gwaith llawrydd yn digwydd?

Gall hyn nodi o ble mae’r comisiwn wedi dod os yw’n waith ar-lein, neu ymhle mae’n digwydd yn gorfforol os yw’n cael ei wneud mewn lleoliad arbennig.

Bydd amcangyfrif agos yn ddigon da – does dim angen ceisio rhoi’r union ganran i ni.

Cymru 10% 20% 30% 40% 50% 60% 70% 80% 90% 100%

Gweddill y DU 10% 20% 30% 40% 50% 60% 70% 80% 90% 100%

Yn rhyngwladol 10% 20% 30% 40% 50% 60% 70% 80% 90% 100%

–

6) Faint o arian a enillwyd gennych chi (cyn treth a chyfraniadau Yswiriant Cenedlaethol) yn y flwyddyn dreth 2021/22?

1. Llai na £1,000
2. £1,001 - £5,000
3. £5,001 - £10,000
4. £10,001 - £15,000
5. £15,001 - £20,000
6. £20,001 - £25,000
7. £25,001 - £30,000
8. £30,001 - £35,000
9. £35,001 - £40,000
10. Mwy na £40,000
11. Gwell gen i beidio â dweud

–

7) Ydy’r gwaith llawrydd ry’ch chi’n ei wneud wedi cynyddu neu ostwng o’i gymharu â’r lefelau cyn-bandemig (2020)?

1. Wedi cynyddu’n sylweddol
2. Wedi cynyddu ychydig
3. Wedi aros yr un fath
4. Wedi gostwng ychydig
5. Wedi gostwng llawer
6. Amherthnasol

–

8) Ydych chi wedi codi eich cyfraddau llawrydd yn unol â chwyddiant?

1. Do
2. Naddo
3. Gwell gen i beidio â dweud

–

9) Gan feddwl am eich cynilion: a fyddech chi’n gallu talu eich rhent/morgais am y 3 mis nesaf ar yr arian ry’ch chi wedi’i gynilo?

I’ch atgoffa, mae pob ateb yn ddienw ond gallwch hepgor y cwestiwn os byddai’n well gennych beidio â rhannu.

1. Byddwn
2. Na fyddwn
3. Gwell gen i beidio â dweud

–

10) Sut mae Brexit wedi effeithio ar eich gwaith fel person llawrydd yn y sector celfyddydol ers mis Ionawr 2021?

1. Wedi colli gwaith yn yr Undeb Ewropeaidd, neu waith wedi ei ganslo
2. Wedi gorfod gwneud cais am drwyddedau arbennig (e.e. Tystysgrif Offerynnau Cerdd)
3. Anhawster i symud cerbydau gwaith rhwng y DU ac Ewrop
4. Problemau gyda mewnforio neu allforio cyflenwadau
5. Problemau gyda mewnforio neu allforio nwyddau
6. Cydweithredu gyda dinasyddion yr UE yn fwy anodd
7. Dwi ddim wedi sylwi ar unrhyw effaith ar fy ngwaith oherwydd Brexit
8. Arall

–

11) Gan ystyried eich cefndir personol (yn cynnwys unrhyw rwystrau y gallech ddod ar eu traws yn y sector), ydych chi’n teimlo eich bod yn cael digon o gefnogaeth fel person llawrydd yn y sector celfyddydol?

–

12) Gan feddwl am ymarfer gorau yng nghyd-destun llawryddion: os gallech amlygu gwaith un sefydliad yn y maes celfyddydol yng Nghymru, pa un fyddech chi’n hoffi i ni wybod amdano? Mawr neu fach – dewiswch chi!

–

13) Gan feddwl am y dyfodol, pa un o’r datganiadau isod sy’n berthnasol i chi?

1. Byddaf yn sicr yn aros yn y diwydiant
2. Dwi’n debygol o aros yn y diwydiant
3. Dwi ddim wedi penderfynu eto a fyddaf yn aros neu’n gadael y diwydiant
4. Dwi’n debygol o adael y diwydiant
5. Byddaf yn sicr yn gadael y diwydiant / Dwi eisoes wedi gadael y diwydiant
6. Dwi wedi gadael y sector yn gyfan gwbl

–

14) Os ydych chi’n ystyried gadael y sector, neu wedi gwneud hynny eisoes, mae croeso i chi sôn wrthym am y penderfyniad. Nodwch eich sylwadau isod.

–

15) Oes ’na unrhyw beth arall yr hoffech ei ddweud wrthon ni, neu ei rannu? Mae croeso i chi sgrifennu faint bynnag yr hoffech chi.

–

Adran 2: Dod i’ch adnabod chi

Ry’n ni bron yna!

Mae’r adran hon amdanoch chi fel person, fel bod modd i ni gael gwell syniad o bwy sy’n gweithio yn y sector ledled Cymru. Ry’n ni’n gwybod bod rhai o’r cwestiynau hyn yn gallu bod yn sensitif, a chaiff unrhyw ddata a gesglir ei ddefnyddio i wella’n dull o lobïo am gefnogaeth.

Mae eich holl atebion i’r cwestiynau hyn yn cael eu recordio’n ddienw.

Er mai ein bwriad yw bod mor gynhwysol â phosib, ry’n n’n sylweddoli bod y defnydd o iaith yn amrywio o un person i’r nesaf. Os ydych chi’n defnyddio iaith sy’n wahanol i’r un a ddefnyddir yn y cwestiwn, mae croeso i chi ddewis 'Arall', a nodi’r disgrifiad ry’ch chi’n ei ffafrio.

–

16) Beth yw eich cod post yng Nghymru? Byddai rhan gyntaf eich cod post (e.e. SA31) yn ddigon.

–

17) Beth yw eich oedran?

1. 18-24
2. 25-34
3. 35-44
4. 45-54
5. 55-64
6. 65 a throsodd

–

18) Sut byddech chi’n disgrifio eich rhywedd?

1. Benywaidd
2. Gwrywaidd
3. Anneuaidd
4. Gwell gen i beidio â dweud
5. Arall

–

19) Ydych chi’n eich ystyried eich hun yn berson Anabl, Byddar neu Niwroamrywiol yn ôl y Model Cymdeithasol o Anabledd? (Mae’r Model Cymdeithasol o Anabledd o’r farn mai rhwystrau cymdeithasol sy’n anablu pobl, nid eu nam neu wahaniaeth.)

1. Ydw
2. Nac ydw
3. Ansicr
4. Gwell gen i beidio â dweud

–

20) Sut byddech chi’n disgrifio eich grŵp neu gefndir ethnig?

Mae’r rhain yn dermau eang, felly dewiswch yr un sy’n fwyaf addas i chi. Bydd hyn yn ein helpu i ddeall amrywiaeth y llawryddion celfyddydol sy’n gweithio yng Nghymru.

1. Unrhyw gefndir Asiaidd
2. Unrhyw gefndir Du, Caribïaidd neu Affricanaidd
3. Unrhyw grwpiau neu dreftadaeth cymysg neu ethnig
4. Unrhyw gefndir Gwyn
5. Unrhyw gefndir Romani, Sipsi neu Deithiwr
6. Unrhyw grŵp ethnig arall

–

21) Ydych chi’n gallu siarad Cymraeg?

1. Ydw, yn rhugl
2. Ydw, dwi’n dysgu’r iaith
3. Nac ydw, dwi ddim yn siarad Cymraeg

–

22) Gan feddwl yn ôl at pan oeddech chi’n 14 oed, pa un o’r isod fyddai’n fwyaf perthnasol i ddisgrifio gwaith y prif enillydd cyflog, neu enillydd y cyflog uchaf, yn eich cartref chi?

1. Gwaith proffesiynol modern neu draddodiadol, e.e. athro, nyrs, plismon
2. Rheolwr neu weinyddydd (unrhyw lefel), e.e. perchennog busnes mawr, rheolwr banc, rheolwr adwerthu
3. Gwaith clerigol canolradd, e.e. ysgrifennydd/es, cynorthwy-ydd personol, cynorthwy-ydd gwerthu
4. Gwaith technegol neu grefftus, e.e. peiriannydd, plymwr, trydanwr, gyrrwr trên
5. Gwaith arferol neu led-arferol, llafur llaw neu wasanaeth, e.e. labrwr, gwas fferm, swyddog diogelwch
6. Perchennog busnes bach, e.e. siop y gornel, caffi neu dacsi
7. Di-waith ers amser maith / erioed wedi ymgymryd â gwaith â thâl
8. Wedi ymddeol
9. Ansicr
10. Gwell gen i beidio â dweud
11. Amherthnasol

–

23) Bron iawn yna!

Diolch i chi am gymryd rhan yn yr arolwg hwn!

Fyddech chi’n hoffi cael eich mapio ar Atlas Economi Greadigol Cymru?

1. Byddwn
2. Na fyddwn
3. Dwi eisoes ar y map

–

24) Os hoffech chi fod yn rhan o Atlas Economi Greadigol Cymru, nodwch eich cyfeiriad ebost isod, fel bod modd eich ychwanegu at eu bas-data.

Ni chaiff yr wybodaeth ei defnyddio i adnabod eich atebion, a chaiff ei rhannu’n unig gyda thîm Atlas Economi Greadigol Cymru i bwrpas eich ychwanegu at y map.

–

Diolch i chi am gwblhau’r arolwg hwn.